കോവിഡ് പ്രതിരോധം ആരോഗ്യപ്രവര്ത്തകരുടെ സേവനങ്ങള് രേഖപ്പെടുത്തണമെന്ന് കുവൈത്ത് പ്രധാനമന്ത്രി കോവിഡ് പ്രതിരോധ പ്രവര്ത്തങ്ങളില് മുന്നണിപ്പോരാളികളായ ആരോഗ്യപ്രവര്ത്തകരുടെ സേവനങ്ങള് വരും തലമുറക്കായി രേഖപ്പെടുത്തി വെക്കണമെന്നു കുവൈത്ത് പ്രധാനമന്ത്രി ശൈഖ് സബാഹ് ഖാലിദ് അല് ഹമദ് അസ്സബാഹ് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ആരോഗ്യപ്രവര്ത്തകരുടെ ചരിത്രപരമായ ദൗത്യത്തെ അഭിനന്ദിക്കാന് പാരിതോഷികങ്ങളും നന്ദി വാക്കുകളും മതിയാകില്ലെന്നും പ്രധാനമന്ത്രി കൂട്ടിച്ചേര്ത്തു .ഫര്വാനിയ ആശുപത്രിയിലെ പുതിയ കെട്ടിട പദ്ധതി സന്ദര്ശിക്കവെയാണ് പ്രധാനമന്ത്രി ശൈഖ് സബാഹ് ഖാലിദ് അല് ഹമദ് അസ്സബാഹ് ഇക്കാര്യം പറഞ്ഞത് . രാജ്യത്ത് കോവിഡ് കേസുകള് വളരെയധികം കുറഞ്ഞു. പ്രതിരോധ കുത്തിവെപ്പ് 70 ശതമാനം പൂര്ത്തിയാക്കി. സാധാരണ ജീവിതത്തിലേക്ക്മ അടുക്കുകയാണ് . മഹാമാരിയെ ഏറ്റവും കാര്യക്ഷമമായി നേരിട്ട ആരോഗ്യ സംവിധാനത്തെ ആദരിക്കാന് പാരിതോഷികങ്ങളും നന്ദി വാക്കുകളും മതിയാകില്ല. ഇൗ ചരിത്രം ഭാവിതലമുറയുടെ അറിവിലേക്കായി രേഖപ്പെടുത്തണം . ഇതിനായി ആരോഗ്യ വാര്ത്താവിനിമയ മന്ത്രിമാരെ ചുമതലപ്പെടുത്തിയിട്ടുണ്ടെന്നും പ്രധാനമന്ത്രി പറഞ്ഞു. കോവിഡ് പോരാട്ടത്തില് ജീവന് നഷ്ടമായ ആരോഗ്യ പ്രവര്ത്തകരുടെ ഓര്മക്കായി അവരുടെ പേരുകള് ജാബിര് ആശുപത്രിയുടെ പ്രധാന ഭാഗത്ത് പ്രദര്ശിപ്പിക്കണമെന്നും പ്രധാനമന്ത്രി നിര്ദേശം നല്കി.